##### C:\Users\Usuario\Downloads\dibu 28 abril 2024 color.jpgMISA CON NENOS

##### 28 de abril de 2024

##### Domingo 5º de Pascua-B

Evanxeo de **Xoán 3, 18-24:**

***“O que permanece en min e eu nel***

***dá froito abundante”.***

**Mensaxe: Unido á VIDE para ter VIDA**

1. **MONICIÓN DE ENTRADA**

 Irmáns e irmás:

Neste domingo 5º de Pascua Xesús dinos que El é a vide verdadeira e que nós somos os bacelos ou ramas que recibimos del o zume para dar froito. E por iso estamos aquí: porque queremos recargar a nosa VIDA de graza, de fe e de amor ao orar, ao escoitar a súa Palabra e ao comungar o seu Corpo na Eucaristía. Amigos, vivamos conectados a Xesús, vivamos sempre preto del e así daremos bo froito e froito abundante.

*(Traemos uns acios de uvas e unha frase: “Unido á VIDE para ter Vida”).*

No nome... - **Xesús que nos convida a vivir unido a el para ter vida, está ºonvosco.**

**2. SÚPLICAS DE PERDÓN ou ASPERSIÓN**

 *Deus é amor, coñece as nosas debilidades, pedímoslle perdón*.

\* Porque conectamos pouco con Deus para enchernos da súa vida. *Señor, ten piedade de nós.*

\* Porque a nosa vida está marcada pola rutina, polo ir tirando. *Cristo, ten piedade de nós.*

\* Porque nos falta creatividade, paixón, amizade e unión con Xesús. *Señor, ten piedade de nós.*

 *(Pódese realizar a aspersión no canto do Señor, ten piedade):*

ASPERSIÓN: Neste tempo de Pascua, coa aspersión da auga, lembramos aquel momento no que nos unimos definitivamente a Xesús resucitado, o momento do noso bautismo. E renovamos así o noso compromiso de andar nunha vida nova. (Aspersión)

– ***Que Deus todopoderoso nos purifique do pecado e, pola celebración desta eucaristía, fáganos dignos de participar do banquete do seu reino. Amén.***

**MONICIÓN ÁS LECTURAS**

-Paulo, perseguidor dos cristiáns, tivo unha importante experiencia camiño de Damasco: o seu encontro con Cristo resucitado. Este acontecemento cambiará radicalmente a súa vida e de perseguidor de Xesús convértese nun gran apóstolo. -San Xoán, na segunda lectura, dinos que viviremos na verdade cristiá se cumprimos o mandamento novo: “Amádevos uns a outros como eu vos amei”. -O evanxeo lémbranos que para dar froito abundante temos que vivir unidos a Xesús, como a vide aos bacelos.

**ORACIÓN DOS FIEIS**

 *Necesitamos de Deus, como os bacelos da vide; pidamos ao Pai que atenda as necesidades que agora lle presentamos, dicindo:*

***-Que vivamos unidos a ti, Señor.***

1. Pola Igrexa, repartida por todo o mundo, para que permaneza sempre unida a Xesús. *Oremos.*

2. Pola nosa parroquia de N., para que todo o que faga e celebre sexa para estar máis preto de Xesús. *Oremos.*

3. Polas nosas familias, para que sexamos parte da gran comunidade que é a Igrexa e podamos rezar xuntos. *Oremos.*

4. Polos que nestes días reciben o bautismo, a confirmación ou a primeira comuñón. *Oremos.*

5. Polos que seguimos a Xesús, para que coidemos a amizade con El na oración e na eucaristía. *Oremos*.

6. Por todos nós, para que nos convenzamos de que a unión con Xesús é garantía dunha vida con sentido, unha vida frutífera e feliz. *Oremos.*

*Axúdanos a vivir unidos a ti, Señor, e así o noso amor non será de palabra senón de xestos e de verdade. Por Xesucristo…*

**5.- OFRENDAS**

**- UN MÓBIL CON CARGADOR**: Xesús, queremos vivir conectados a ti. Só así teremos luz, enerxía, forza. Só así viviremos a alegría de ser dos teus e de ser as túas testemuñas no noso colexio, na familia, nas diversións ou no traballo.

**- EVANXEOS:** Hoxe para vivir en contacto cos outros temos os móbiles. Pero se queremos conectarnos a ti basta abrir uns evanxeos a través dos que ti nos falas, meditar no silencio do corazón ou participar con toda atención na eucaristía. Eles dannos a cobertura para recibir o teu amor e as túas mensaxes.

**- PAN E VIÑO:** Tamén che ofrecemos este pan e este viño, son o mellor froito que ti, Señor, nos deixaches. Con eles, ti segues vivindo en nós.